Kabelikivi

Muuga Kabelikivi (ka Muuga Liukivi) asub Harju maakonnas Viimsi vallas Muuga sadama juures, viimase väravast mõnisada meetrit lääne pool. Kabelikivi on Eesti rändrahnude edetabelis mahult Ehalkivi järel teisel kohal, kuigi ümbermõõdu poolest on see kindlalt esimene. Kabelikivi puhul on arvestatud ainult maapealset osa, kuid proovikaevamised on näidanud, et kivi on kuni 2 m ulatuses liiva alla maetud.

Pealt ümarja rabakivist hiidrahnu ümbermõõt on 58,0 m, pikkus 19,3 m, laius 14,9 m ja kõrgus 6,4 m ning maapealse osa maht 728 m³.

Tõenäoliselt on tegemist Eesti, Baltimaade ja kogu Ida-Euroopa jäätumisala suurima täielikult maismaal paikneva rändrahnuga.

Rahn on alates 1959. aastast üksikobjektina looduskaitse all.

Vaata ka 
Eesti hiidrahnude loend
Liukivi

Viited

Välislingid 

 

Harju maakonna rändrahnud
Viimsi valla geograafia
Harju maakonna kaitstavad looduse üksikobjektid
Liukivid
Jõelähtme kihelkonna looduslikud pühapaigad